Hotel Čingov, Konferencia o novom návštevnom poriadku v Slovenskom raji. 7.12.2017

Zúčastnení:

Boris Susko, št. tajomník MŽP SR, Lenka Vargová Jurková, KOCR Košice, Milan Boroš, generálny riaditeľ štátnej ochrany prírody SR, Tomáš Dražil - riaditeľ, Správa NP Slovenský raj, Peter Olekšák Správa NP Slovenský raj - výkonný

KST: Dragúň, Jeremiáš, Kušnier

Po všeobecných rečiach vrchnosti prehovoril Peter Olekšák, ktorý prezentoval postup prác. Pre mňa, ktorý som to počul prvýkrát to bolo dobré. Pripomienky KST k vyberaniu vstupného na zaistenú cestu Kyseľ a na splavovanie Hornádu, na celoročné otvorenie rokliny Kyseľ neboli zohľadnené. Niektoeé trasy chodníkov sa menili a bude aj nový návratový chodník z vrcholu Suchej Belej na Podlesok. Chcú vyznačiť aj trasu pre jazdeckú turistiku.

V diskusii vystúpil len jeden pozvaný, Dragúň. Poďakoval za novú spôsob tvorby Návštevného poriadku, kde sú dotknuté organizácie vyzvané na prípravu tvorby Náučného poriadku. S radosťou prijal správu, že okrem kvietkov, zvery vstúpil do popredia aj človek so svojimi túžbami a nárokmi.

Pripomenul, že správne sa ferrate hovorí zaistený chodník, zaistená trasa a poprosil ich, aby v budúcnosti používali termín z Jazykovedného ústavu Ľ. Štúra.

Ďalšia pripomienka smerovala k vyberaniu vstupného. Navrhol, aby bolo jednotné vstupné do celej oblasti Slov. Raja, ktoré by zahŕňalo terajšie parkovné, vstupné do roklín a vstupné do rokliny Kyseľ. Vybrané vstupné by bolo zasa investované späť, nielen do infraštruktúry, ale aj na zlepšenie podmienok pre chránené rastliny a zver. Verejnosť by mala vidieť tok peňazí.

Pripomenul, aby, ak je to možné, nebol súbeh peších a cyklochodníkov.

Značenie jazdeckej turistiky má pod palcom KST. Ponúkol spoluprácu pri zavedení nových značiek do máp. Na značenie v teréne budú pridelené peniaze z grantu.

Na záver príspevku im navrhol, pre zvýšenie návštevnosti, zvýšenie atraktivity okolia, vybudovať skanzen cigánskej osady. Zatiaľ bez odozvy.

Prebehlo aj stretnutie so starostkou Hrabušíc, pani Janou Skokanovou, ktorá je ochotná pomôcť pri usporiadaní Celoslovenských zrazov. Regionálna rada v Spišskej Novej Vsi na svojom najbližšom zasadnutí rozhodne či áno, prípadne letný alebo zimný zraz. Pomoc prisľúbila aj výkonná riaditeľka KOCR Košice – Jurková, ktorá je ochotná spolupracovať s KST. Potrebuje od KST návrhy spolupráce. Bude potrebné osloviť Regióny vo VUC Košice, čo by bolo pre nich zaujímavé.

Zapísal Dragúň